钦定古今图书集成/方舆汇编/边裔典/第122卷 > 盐铁论 > 《复古》
## 钦定古今图书集成/方舆汇编/边裔典/第122卷 > 盐铁论 > 《复古》

大夫曰：“宇宙之内，燕雀不知天地之高也；坎井之蛙不知江海之大。穷夫否妇，不知国家之虑，负荷之商不知猗顿之富。先帝计外国之利，料胡越之兵，兵敌弱而易制，用力少而功大，故因势变，以主四夷。地滨山海，以属长城，北略河外，开路匈奴之乡，功未卒善。文王受命，伐崇，作邑于丰，武王继之，载尸以行，破商” 擒纣，遂成王业。曹沫弃三北之耻而复侵地，管仲负当世之累而立霸功。故志大者遗小，用权者离俗。有司思师、望之计，遂先帝之业，志在绝胡，貉绝单于，故未遑扣扃之义，而录拘儒之论。

《文学》曰：“燕雀离巢宇而有鹰隼之忧，坎井之蛙离其
居而有蛇鼠之患，况翱翔千仞而游四海乎？其祸必
大矣！此李斯之所以折翼而赵高没渊也。闻文武受
命，伐不义以安诸侯，大夫未闻弊诸夏以役夷狄也。
昔秦常举天下之力以事胡、越，竭天下之财以奉其
用，然众不能毕，而以百万之师为一夫之任，此天下
共闻也。且数战则民劳，久师则兵弊，此百姓所疾苦，
而拘儒之所忧也。”